作者:賈仲明
標題:鐵柺李度金童玉女・仙呂/八聲甘州
內容:花遮翠擁，香靄飄霞，燭影搖紅。月梁雲棟，上金鉤十二簾櫳。金雀屏開玳瑁筵，綠蟻光浮白玉鍾。爽氣透襟懷，滿面春風。(鐵柺上，雲)貧道按落雲頭，來到女直地面。這裡就是金安壽家。我去與他添壽化齋，看他說甚麼。(見科雲)稽首。貧道特來化齋添壽。(正末雲)一個先生來化齋求利市。不知先生從那裡來？(鐵柺雲)從三島來。(正末雲)往那裡去？(鐵柺雲)特來度你為神仙，往蓬萊去。(正末雲)休胡說那。(唱)。